**ΑΝΑΚΟΙΝΩΣΗ**

 Κατόπιν της υπ΄αριθμ. 1411οικ/05.02.2023 Απόφασης του Υπουργείου Δικαιοσύνης για την αναστολή λειτουργίας όλων των Δικαστηρίων και Εισαγγελιών της Περιφέρειας Αττικής και των Περιφερειακών Ενοτήτων Βοιωτίας και Ευβοίας της Περιφέρειας Στερεάς Ελλάδας για την 6η και 7η Φεβρουαρίου 2023, λόγω των αιφνίδιων και έντονων καιρικών φαινομένων, ενημερώνουμε ότι αναστέλλονται όλες οι εργασίες του Ειρηνοδικείου Αχαρνών για την 06η-02-2023 και 07η-02-2023.Ειδικότερα:

1. Δεν θα εκφωνηθούν οι υποθέσεις ειδικών διαδικασιών, εκουσίας δικαιοδοσίας, ασφαλιστικών μέτρων καθώς και οι αιτήσεις χορήγησης προσωρινών διαταγών.
2. Όλες οι υποθέσεις που θα αποσυρθούν, θα προσδιορίζονται αυτεπάγγελτα οίκοθεν με Πράξη της Διευθύνουσας το Ειρηνοδικείο Αχαρνών με ενημέρωση της πλατφόρμας solon.gov.gr, η οποία θα επέχει θέση κλήτευσης όλων των διαδίκων.
3. Προσωρινές διαταγές των άρθρων 691Α και 781 ΚΠολΔ, καθώς και προσωρινές διαταγές επί αιτήσεων αναστολής εκτέλεσης σε υποθέσεις πάσης φύσεως και διαδικασίας, οι οποίες χορηγήθηκαν έως τη ματαιούμενη λόγω της αναστολής των δικών συζήτηση της σχετικής αίτησης, ή ορίστηκε ότι ισχύουν υπό τον όρο διεξαγωγής της συζήτησης αυτής, παρατείνονται αυτοδικαίως μέχρι τη νέα δικάσιμο της προσωρινής διαταγής ή της κύριας αίτησης, όποτε αυτή ορισθεί κατά τα κατωτέρω.
4. Οι προθεσμίες κλεισίματος φακέλων όλων των διαδικασιών ενώπιον του Δικαστηρίου καθώς και λοιπές προθεσμίες διενέργειας κάθε είδους πράξεων και άλλων ενεργειών (ενδεικτικά: αποποιήσεις κληρονομίας, δηλώσεις τρίτου κλπ.) ενώπιον του Δικαστηρίου Αχαρνών που λήγουν την Δευτέρα 06-02-2023 και Τρίτη 07-02-2023, παρατείνονται έως την Τετάρτη 08-02-2023 και την Πέμπτη 09-02-2023 αντίστοιχα.
5. Οι μάρτυρες, εγκαλούντες και εγκαλούμενοι που έχουν κληθεί για κατάθεση στα πλαίσια προκαταρκτικής εξέτασης/προανάκρισης, θα λάβουν νέες κλήσεις.

4. Τα Τμήματα της Γραμματείας του Ειρηνοδικείου θα παραμείνουν κλειστά.

 Η Διευθύνουσα το Ειρηνοδικείο Αχαρνών

 Ελευθερία Στ. Αναστασοπούλου

 Ειρηνοδίκης Γ΄